Nina Haver-Løseth

Nina Haver-Løseth (født 27. februar 1989) er en norsk tidligere alpinist som representerte Spjelkavik Idrettslag. Hun har to verdenscupseire, fire norske mesterskap og OL-bronse i alpin lagkonkurranse.

 Karriere   
Nina Løseth, som hun het da, debuterte i verdenscupen i alpint 5. februar 2006 i slalåm i Ofterschwang, og hun tok sine første verdenscuppoeng i Levi 11. mars 2006.

I junior-VM i alpint i 2006 fikk hun bronse i storslalåm. Maria Pietilä-Holmner fra Sverige vant foran Kathrin Triendl. I 2009 fikk hun en ny bronse, denne gangen i slalåm. Denise Feierabend fra Sveits vant, foran Bernadette Schild fra Østerrike.VG.no - VM-bronse til Nina Løseth

I VM 2007 i Åre ble hun beste norske kvinne med 30.-plass i storslalåm og tiendeplass i slalåm.

Hun tok sin første verdenscupseier 5. januar 2016 i slalåmrennet i Santa Caterina di Valfurva. Dette var Norges første seier på kvinnesiden siden 2002.

I vinter-OL 2018 i Pyeongchang kjørte Haver-Løseth på det norske laget som tok bronse i lagkonkurransen. De øvrige på laget var Kristin Lysdahl, Maren Skjøld, Sebastian Foss Solevåg, Leif Kristian Nestvold-Haugen og Jonathan Nordbotten. Hun ble nummer seks i slalåm og nummer 15 i storslalåm.

Hun la opp etter sesongen 2019/20. Hun begynte høsten 2020 som ekspertkommentator både i NRK og i TV2.Blir alpinekspert for NRK og TV 2. NRK. Besøkt 23. oktober 2021.

 Resultater i verdenscupen 

 Pallplasseringer 

 Sesong Dato Sted Øvelse Plass2014/15 4. januar 2015  Zagreb, Kroatia  Slalåm  3.2015/16 13. desember 2015  Åre, Sverige  Slalåm  3.20. desember 2015  Courchevel, Frankrike Storslalåm  2.5. januar 2016  Santa Caterina, Italia  Slalåm  1.2016/17 26. november 2016  Killington, USA  Storslalåm  2.10. januar 2017  Flachau, Østerrike  Slalåm  2.31. januar 2017  Stockholm, Sverige  Parallellslalåm  3.2017/18 30. januar 2018  Stockholm, Sverige  Parallellslalåm  1.
alt= Nina in Stockholm World Cup|miniatyr|Nina etter verdenscupseieren i Stockholm
 Sammenlagtplasseringer 
 Sesong Sammenlagt Storslalåm Slalåm Parallell Plassering Poeng Plassering Poeng Plassering Poeng Plassering Poeng 2005/06  116.  3  –  –  52.  3  –  – 2006/07  59.  111  44.  10  20.  101  –  – 2007/08  37.  189  41.  10  10.  179  –  – 2008/09  85.  41  –  –  30.  41  –  – 2009/10  101.  22  –  –  41.  22  –  – 2012/13  58.  124  49.  9  24.  115  –  – 2013/14  22.  311  17.  130  12.  181  –  – 2014/15  23.  311  21.  86  10.  225  –  – 2015/16  9.  665  6.  292  8.  373  –  – 2016/17  12.  519  14.  157  7.  362  –  – 2017/18  16.  475  20.  124  6.  351  –  – 2018/19  44.  171  29.  41  18.  130  –  – 2019/20  23.  290  32.  26  6.  228  14.  36

 Referanser 

 Eksterne lenker 





Kategori:Norske alpinister
Kategori:Olympiske bronsemedaljevinnere for Norge
Kategori:Norgesmestere i slalåm
Kategori:Kongepokalvinnere i skiidrett
Kategori:Deltakere for Norge under Vinter-OL 2014
Kategori:Alpinister under Vinter-OL 2014
Kategori:Deltakere for Norge under Vinter-OL 2018
Kategori:Alpinister under Vinter-OL 2018
Kategori:Medaljevinnere under Vinter-OL 2018
Kategori:Olympiske medaljevinnere i alpint
Kategori:Ekspertkommentatorer (sport)
Kategori:Deltakere for Norge under VM i alpint 2017